Az Oktatási és Szociális Bizottság 10 igen szavazattal, tartózkodás és ellenszavazat nélkül az alábbi határozatot hozta:

**277/2015. (VI.17.) OSzB. sz. határozat**

1. Szombathely Megyei Jogú Város Közgyűlésének Oktatási és Szociális Bizottsága a Szombathelyi Kanizsai Dorottya Gimnázium és a Szombathelyi Nagy Lajos Gimnázium által a 2014/2015. tanévben megvalósított honvédelmi nevelés (Katonasuli) program beszámolóját megtárgyalta és az abban foglaltakat tudomásul veszi.
2. A Bizottság felkéri az érintett gimnáziumok igazgatóit, hogy a „Katonasuli” program 2015/2016. tanévi megvalósításához szükséges részletes program és költségvetés tervezetet 2015. szeptember 1-ig készítsék el és terjesszék be a Bizottság szeptemberi ülésére.
3. A Bizottság felkéri a Köznevelési, Sport és Ifjúsági Irodát, hogy az Oktatási ágazat kiadásai „Honvédelmi nevelés a gimnáziumokban” tételsoron rendelkezésre álló - 1-1 millió forint átadásához szükséges intézkedéseket – a részletes programterv beérkezését követően - tegye meg.
4. A Bizottság felkéri a Közgazdasági és Adó Osztályt, hogy az Oktatási ágazat kiadásai „Honvédelmi nevelés a gimnáziumokban” tételsorán biztosított - a szakköri keretben megvalósuló „Katonasuli” programhoz szükséges – 2 millió forintot biztosítson a Szombathelyi Köznevelési GAMESZ részére intézményfinanszírozás keretében.

**Felelősök:** Koczka Tibor alpolgármester

Rettegi Attila, a bizottság elnöke

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője,

Kovács Balázs, a Köznevelési, Sport és Ifjúsági Iroda vezetője,

Stéger Gábor, a Közgazdasági és Adó Osztály vezetője,

Módos Tibor, a Szombathelyi Kanizsai Dorottya Gimnázium igazgatója,

Gáspárné Zsolnai Zsuzsanna, a Szombathelyi Nagy Lajos Gimnázium igazgatója,

Imréné Erényi Katalin, a Szombathelyi Köznevelési GAMESZ igazgatója/

**Határidő:** azonnal / az 1. pont vonatkozásában

2015. szeptember 1. / a 2. pont vonatkozásában

2015. szeptember 30. / a 3. és 4. pont vonatkozásában